Salmu 022(023)

1 Salmu. De David.

Pastori miu, pastori su Segnori!

no ap’a èssi mai in abbisòngiu.

2 A pasturas erbosas mi bogat,

a rius sanenus mi lassat ameriai,

3a In vida e fortza mi torrat.

3b In camineras siguras mi ghiat,

ca ddi dexit a su nòmini suu.

4 Fintzas e in umbra de morti passendi

mali no timu,

ca tui sempri m’abarras acanta.

A fusti e a matzoca

agiudu mi donas e ghia.

5 Ananti miu mesa 'e festa m'isterris

in faci a is inimigus.

In parti ‘e onori mi ponis,

a càlixi prenu m’alligras.

6 Eia! E Bonu e Fidau m’acumpàngias

a totu dì in vida mia

E a domu de su Segnori ap'a torrai

po àterus e àterus annus.